OpenLLM-France/wikimedia huggingface dataset:
# Ribaforada Kirol Kluba

Ribaforada Kirol Kluba Ribaforadako futbol taldea da, egun Hirugarren Mailan dabilena.

## Historia

1921eko otsailaren 3an sortu zuten Eduardo Aizpuni esker. Nafarroan sortu zen hirugarren futbol taldea da. 1928ra arte Club Deportivo Imperio izena izan zuen, herria zeharkatzen duen Aragoiko Ubide Inperialaren omenez. Nafarroako hirugarren futbol talde zaharrena kontsideratzen da.
1949-50 urtean Club Deportivo Ribaforada izena hartu zuen eta Bigarren Erregional mailan hasi zuen ibilbidea. Maila apaletan hamarkadak egin ondoren 1986-87 denboraldian Hirugarren Mailara igotzea lortu zuen eta maila horretako historikoetako bat bihurtu zen, hamaika denboraldi jarraian egin baitzituen bertan. Bi aldiz Bigarren B Mailara igotzeko play-offak ere jokatu zituen, azkena 1995-96 denboraldian, baina ez zuen helburua lortu. Bizpairu urte beranduago ordea krisi ekonomikoan sartu zen, 1998an maila galdu eta ordutik aurrera Nafarroako Erregional Mailetan aritu da.

## Datuak

2018-19 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 11
* Emaitzarik onena: 2.a (Hirugarren Mailan 1993-94an)

## Azken denboraldiak

* ¹ 2015-16 denboraldian Nafarroako Preferentea Lehen Autonomikoa bihurtu zen eta ondorioz Lehen Erregionala, Nafarroako Preferentea, eta Bigarren Erregionala zena Lehen Erregionala.

## Palmaresa

* Hirugarren Maila (0): bigarren 1994an
* Nafarroako Preferentea (1): 1987

## Erreferentziak

* ↑ Gómez Gómez, A.. (1988). Historia del Club Deportivo Ribaforada. Iruñea: Nafarroako Aurrezki Kutxa.

## Kanpo estekak

* Datuak: Q5010129
* Multimedia: Club Deportivo Ribaforada / Q5010129
# Ribagorza

Ribagorza Pirinioetako eskualdea da, Huescako probintzian dagoena, Noguera Ribagorzana eta Cinca ibaien artean.
12.811 biztanle zituen 2006an eta Graus du hiriburu (3.700 biz.).
Ekialdean, mugakide dauka Alta Ribagorçako eskualdea (Lleida).

## Historia

Ribagorza Tolosako konderriari atxikita egon zen 872ra arte; gero, bertako kondeen esku, independente izan zen XI. mendera arte. 1018 - 1035 artean Antso Gartzeitz III.a Nagusia Iruñeko erregearen esku egon zen eta honen testamentuaren ondorioz Sobrarberekin batera Ontzaluren esku geratu zen Ribagortza; Ontzalu hil zutenean, berriz, bere anaiorde Ramirok eskuratu eta Aragoiko Erresumaren menpe geratu zen.

## Udalerriak

Aren | Benabarre | Benasque | Bisaurri | Bonansa | Campo, Capella | Castejon de Sos | Castigaleu | Chia | Estopiñan del Castillo | Foradada del Toscar | Graus | Isabena | Lascuarre | Laspaules | Monesma y Cajigar | Montanuy | Perarrua | La Puebla de Castro | Puente de Montañana | Sahun | Santaliestra y San Quilez | Secastilla | Seira | Sesue | Sopeira | Tolva | Torre la Ribera | Valle de Bardají | Valle de Lierp | Veracruz | Viacamp y Litera| Villanova.

## Hizkuntzak

Sartaldeko Zerrenda izeneko eskualde handiagoan dago kokatuta, katalanezko hiztunak dituena alegia. Halaber, ekialdeko aragoierazko hiztunak ere oraindik bizi dira bertan.

## Erreferentziak

* ↑ 154. araua. Euskaltzaindia (Noiz kontsultatua: 2010-10-14).

## Kanpo estekak

* Datuak: Q1425491
* Multimedia: Ribagorza / Q1425491
# Rhadinophis

Rhadinophis Colubridae familiako narrasti genero bat da. Asiako hego-ekialdean bizi dira.

## Espezieak

* Rhadinophis frenatus (Gray, 1853)
* Rhadinophis prasinus (Blyth, 1854)

## Kanpo estekak

* Datuak: Q2335333
* Multimedia: Rhadinophis / Q2335333
* Espezieak: Rhadinophis
# Rodilesko hondartza

Rodilesko hondartza, Espainiako Asturias autonomia erkidegoko Villaviciosa udalerrian dagoen hondartza bat da, Villaviciosako itsasadarraren bokalean. 1.000 metro luze ditu.
Surfean jarduteko hondartza egokia da.
* Datuak: Q6078968
* Multimedia: Playa de Rodiles / Q6078968
# Rodezeko barrutia

Rodezeko barrutia Aveyron departamenduaren barruan dagoen Frantziako barruti bat da. 132.566 biztanle ditu 3.974 kilometro koadrotan. Guztira 139 udalerri ditu. Bere hiriburua Rodez da.

## Kanpo estekak

* Datuak: Q702245
# Rodgau

Rodgau Alemaniako udalerria da. Hessen estatuan dago, [[Offenbach (barrutia)|Offenbach]] barrutian. 2014an 43.115 biztanle zituen 65,04 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* (Alemanez) Webgune ofiziala
* Datuak: Q7053
* Multimedia: Rodgau / Q7053
# Rodez-Onet kantonamendua

Rodez-Onet kantonamendua Frantziako kantonamendu bat da. Aveyron departamenduan dago, Okzitania (eskualdea) eskualdean. Guztira 2 udalerri ditu eta Rodez da bere hiriburua.

## Kanpo estekak

* Datuak: Q16535769
# Rodigo

Rodigo Italiako udalerri bat da. Mantuako probintzian kokatuta dago, Lombardia eskualdean. 5.184 biztanle ditu, 41,61 kilometro koadroko azaleran banatuta.

## Mugakideak

Rodigok honako udalerri hauekin egiten du muga:
Ceresara Gazoldo degli Ippoliti Porto Mantovano Castellucchio Curtatone Goito

## Kanpo estekak

* Datuak: Q42324
* Multimedia: Rodigo / Q42324
# Rodil

Rodil, Araba eta Burgos probintzian topa dezakegun euskal mendia da. Basoz jantzitako mendia, Mioma herria jasotzen duen bailararen burua inguratzen duten hiruetako bat. Beste biekin batera igotzea gomendatzen dizuet, Risca eta Rasorekin batera.

## Kanpo estekak

Rodil, http://www.euskal-herria.org/.
# Rodin museoa

Rodin Museoa (frantsesez: Musée Rodin) Parisko 7. barrutian dagoen museo bat da. Bere ateak, 1919an ireki zituen, antzinako hôtel Bironen, eta Auguste Rodin eskulturgilearen lanak erakusten ditu.
Rodin, Hôtel Bironen bizi izan zen, Frantziako estatuak 1905ean erosi zuena. Rodinen eskulturak ditu (Pentsalaria, Muxua) eta beste batzuk, baita beste artista batzuen lanak ere, Camille Claudel, Vincent van Gogh eta Pierre-Auguste Renoirrenak kasu.

## Irudiak

* Museoaren aurrealdea.
* Pentsalaria
* Infernuko Atea

## Informazio praktikoa

* Helbidea: Hôtel Biron, 79, rue de Varenne, 75007
* Ordutegia:
** 10:00 - 17:45 asteartetik igandera
** Astelehenetan itxita
* Geltokiak:
** Varenne
** Invalides
** Invalides

## Kanpo loturk

* Webgune ofiziala

## Kanpo estekak

* Datuak: Q650519
* Multimedia: Musée Rodin / Q650519
# Rodi Garganico

Rodi Garganico Italiako udalerri bat da. Foggiako probintzian kokatuta dago, Apulia eskualdean. 3.302 biztanle ditu, 13,45 kilometro koadroko azaleran banatuta.

## Mugakideak

Rodi Garganicok honako udalerri hauekin egiten du muga:
Ischitella Vico del Gargano

## Kanpo estekak

* Datuak: Q51949
* Multimedia: Rodi Garganico / Q51949
# Roding

Roding Alemaniako hiri-udalerri bat da, Bavaria estatuan. Azken zentsuaren arabera 12.972 biztanle zituen, 113,7 kilometro koadroko azaleran.

## Kanpo estekak

* Datuak: Q273949
* Multimedia: Roding, Germany / Q273949
# Rhinelander (Wisconsin)

Rhinelander Ameriketako Estatu Batuetako hiri bat da. Oneida konderrian dago, Wisconsin estatuan. 8.285 biztanle ditu, 8,61 kilometro koadroko azaleran banatuta.
Hiriak Frederic W. Rhinelanderren izena darama, Milwaukee, Lake Shore and Western Railway burdinbide enpresaren lehendakaria zena.

## Erreferentziak

* ↑ (Ingelesez) Company, Chicago and North Western Railway. (1908). A History of the Origin of the Place Names Connected with the Chicago & North Western and Chicago, St. Paul, Minneapolis & Omaha Railways. (Noiz kontsultatua: 2024-05-27).

## Ikus, gainera

* Oneida konderria

## Kanpo estekak

* Datuak: Q1002641
* Multimedia: Rhinelander, Wisconsin / Q1002641
# Rhineland (Missouri)

Rhineland Missourieko herri bat da. Montgomery konderrian kokatua dago. 2010ean 142 biztanle zituen, 0,87 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q959003
# Rhineko urrea

Rhineko urrea edo Das Rheingold Richard Wagner musikagilearen ekitaldi bakarreko opera erromantikoa da, Nibelungoaren eraztuna zikloaren parte dena. Municheko Antzerki Nazionalean estreinatu zuten 1869ko irailaren 22an.

## Sinopsia

Oharra: Atal honek istorio osoa edo amaiera argitzen du.
Woglinda, Wellgunda eta Flosshilda dontzeilek Rhin ibaiaren hondoan dagoen urrea zaintzen dute. Alberich ipotxak (nibelungo bat) lapurtu eta eraztun magiko bat egiten du berarekin.
Wotan jainkoak (Odin) gaztelu bat eraikitzeko agindu die bi erraldoiri, eta trukean Freia gaztaroko jainkosari emango dio saria, baina honek uko egiten dio. Orduan, Wotanek, Logeren arabera (Suaren sasijainkoa), Alberichek metatutako urrea bereganatzea erabakitzen du, erraldoiei Freiaren ordez eskaintzeko.
Bitartean, Alberichek kasket magiko bat erosi du, ikusezin bihurtzeko edo hainbat animalia bihurtzeko. Wotan trikimailu baten bidez, harrapatu eta eraztunarekin egiten da. Alberichek madarikazio bat jartzen du eraztuna nahi duen orori buruz.
Erraldoiek, Fassolt eta Fafnerrek, eraztuna eskatzen dute Freia askatzeko. Wotan behartuta dago Erda, Lurreko Jainkosa, tartean sartu ondoren. Erraldoietako batek bestea hiltzen du eta urrearekin eta eraztunarekin ihes egiten du. Azkenik, Wotan eta beste jainko batzuk gotorleku magikoan (Walhalla) garaile sartu ziren. Azken eszenan, ondinek urrea galdu izana deitoratzen dute. Loge, Walhallara sartu ezin dena erdi-idios bat besterik ez delako, iseka egiten die jainkoei bezala, eta etorkizunean eroriko dela iragartzen du.

## Pertsonaiak

| Pertsonaia | Tesitura | Estreinaren antzezle-zerrenda, 1869-9-22 (zuzendaria: Franz Wüllner) | Ziklo osoaren estreinaren antzezle-zerrenda, 1876-8-13 (zuzendaria: Hans Richter) |
| Jainko-jainkosak ||||
| Wotan | baxu-baritono | August Kindermann | Franz Betz |
| Loge | tenor | Heinrich Vogl | Heinrich Vogl |
| Fricka | mezzosoprano | Sophie Stehle | Friederike Grün |
| Freia | soprano | Henriette Muller | Marie Haupt |
| Donner | baxu-baritono | Karl Samuel Heinrich | Eugen Gura |
| Froh | tenor | Franz Nachbaur | Georg Unger |
| Erda | kontralto | Emma Seehofer | Luise Jaide |
| Nibelungoak ||||
| Alberich | baritono | Karl Fischer | Karl Hill |
| Mime | tenor | Max Schlosser | Max Schlosser |
| Erraldoiak ||||
| Fasolt | baxu-baritono edo baxu | Toni Petzer | Albert Eilers |
| Fafner | baxu | Kaspar Bausewein | Franz von Reichenberg |
| Gizakiak ||||
| Woglinde | soprano | Anna Kaufmann | Lilli Lehmann |
| Wellgunde | soprano edo mezzosoprano | Therese Vogl | Marie Lehmann |
| Flosshilde | mezzosoprano | Wilhelmine Ritter | Minna Lammert |

## Erreferentziak

* ↑ Euskaltzaindia. (PDF) 195. arauaː Artelanen izenak. Musika. (Noiz kontsultatua: 2024-07-31).
* ↑ Millington, Barry, ed. The Wagner Compendium: A Guide to Wagner's Life and Music. Londres: Thames & Hudson, 301 or. ISBN 978-0-500-28274-8..

## Kanpo estekak

* Datuak: Q327717
* Multimedia: Das Rheingold / Q327717
# Roussillongo ediktua

Roussillongo ediktua (frantsesez: 'Édit de Roussillon') 1564an Frantzian ezarri zen legea izan zen, estatu osoan urtea egun berean hasteko, hau da, urtarrilaren 1an.

## Historia

Bidaia batean Karlos IX.a Frantziakoak jakin zuen, elizbarrutiaren arabera, urtea Gabonetan hasten zela (Lyonen bezala), martxoaren 25ean (Viennen bezala), martxoaren 1ean, edo Pazkoan. Erresuma osoko urte berriaren data bateratzeko, artikulu bat gehitu zion 1563ko urtarrilean Parisen prestatutako ediktu bati, Roussillonen 1564ko abuztuaren 9an aldarrikatu zena. 1567ko urtarrilaren 1ean hasi zen aplikatzen. Ediktuaren 42 artikuluak justiziarekin zerikusia zuten gaiei buruzkoak ziren, azken laurak izan ezik, erregea Roussillonen egon zen bitartean gehitutakoak. 39. artikuluan iragarri zen handik aurrera urtarrilaren 1a izango zela urtearen hasiera-data.
Gregorio XIII.a aita santuak, egutegi gregorianoa 1582an hartuz, neurri hau kristautasun osora zabaldu zuen.

## Erreferentziak

* ↑ Ludovic Lalanne: Dictionnaire Historique de la Francia, I. liburuki, 84. or., 1877, 1968an berrargitaratuta: Burt Franklin, Nueva York, 1968.
* ↑ https://www.catalunyamagrada.cat/es/actualidad/ya-es-ano-nuevo-por-que_2176832102.html
* ↑ https://www.clubmitsubishiasx.com/faq/quien-creo-el-mes-de-enero

## Kanpo estekak

* Datuak: Q1284631
# Roussillon kantonamendua

Roussillon kantonamendua Frantziako kantonamendu bat da. Isère departamenduan dago, Auvernia-Rodano-Alpeak eskualdean. Guztira 27 udalerri ditu eta Roussillon da bere hiriburua.

## Kanpo estekak

* Datuak: Q1483159
# Rousson kantonamendua

Rousson kantonamendua Frantziako kantonamendu bat da. Gard departamenduan dago, Okzitania (eskualdea) eskualdean. Guztira 29 udalerri ditu eta Rousson da bere hiriburua.

## Kanpo estekak

* Datuak: Q17623110
# Roustaing (Bordeleko tranbia)

Roustaing Bordeleko tranbiaren geltoki bat da, Talança udalerrian dago.

## Kokapena

B linea (Bordeleko tranbia) :
* Datuak: Q7604293
* Multimedia: Roustaing tram stop / Q7604293
# Ryo Nagai

Ryo Nagai (japonieraz: 永井 龍, 1991ko maiatzaren 23a - ) Japoniako futbolaria da.
Hainbat futbol taldetan jokatu du, esaterako Cerezo Osaka eta V-Varen Nagasaki.

## Kanpo estekak

* (Japonieraz) J.League Data Site
* Datuak: Q4410415
# Ryo Nemoto

Ryo Nemoto (japonieraz: 根本 凌, Nemoto Ryo, 2000ko otsailaren 3a -) Japoniako futbolaria da.
Hainbat futbol taldetan jokatu du, esaterako Shonan Bellmare.

## Kanpo estekak

* (Japonieraz) J.League Data Site
* Datuak: Q98967628
# Ryo Kubota

Ryo Kubota (japonieraz: 窪田 良, 1991ko apirilaren 8a - ) Japoniako futbolaria da.
Hainbat futbol taldetan jokatu du, esaterako Tokushima Vortis.

## Kanpo estekak

* (Japonieraz) J.League Data Site
* Datuak: Q17129936
# Ryo Kubota (2001)

Ryo Kubota (japonieraz: 窪田 稜, Kubota Ryo, 2001eko urtarrilaren 5a -) Japoniako futbolaria da.
Hainbat futbol taldetan jokatu du, esaterako Zweigen Kanazawa.

## Kanpo estekak

* (Japonieraz) J.League Data Site
* Datuak: Q63131257
# Ryo Kushino

Ryo Kushino (japonieraz: 櫛野 亮, 1979ko martxoaren 3a - ) Japoniako futbolari ohia da.
Hainbat futbol taldetan jokatu du, esaterako JEF United Chiba eta Nagoya Grampus Eight.

## Kanpo estekak

* (Japonieraz) J.League Data Site
* Datuak: Q3080738
# Ryo Miyaichi

Ryo Miyaichi (japonieraz: 宮市 亮, 1992ko abenduaren 14a - ) Japoniako futbolaria da.

## Selekzio nazionala

Japoniako selekzioarekin: 2012ko 2 aldiz jokatu izan du.
Japoniako selekzioarekin :
| Urtea | Partida | Gol |
| 2012 | 2 | 0 |
| Guztira | 2 | 0 |

## Kanpo loturak

* National Football Teams
* Japan National Football Team Database
* Datuak: Q310605
* Multimedia: Ryo Miyaichi / Q310605
# Ryo Nakamura

Ryo Nakamura (japonieraz: 中村 亮, 1981eko abuztuaren 13a - ) Japoniako futbolaria da.
Hainbat futbol taldetan jokatu du, esaterako FC Tokyo.

## Kanpo estekak

* (Japonieraz) J.League Data Site
* Datuak: Q11365275
# Ryo Niizato

Ryo Niizato (japonieraz: 新里 涼, 1995eko irailaren 3a - ) Japoniako futbolaria da.
Hainbat futbol taldetan jokatu du, esaterako V-Varen Nagasaki.

## Kanpo estekak

* (Japonieraz) J.League Data Site
* Datuak: Q51166279
# Ryo Matsumura

Ryo Matsumura (japonieraz: , 1994ko ekainaren 15a - ) Japoniako futbolaria da.
Hainbat futbol taldetan jokatu du, esaterako Vissel Kobe eta Tochigi SC.

## Kanpo estekak

* (Japonieraz) J.League Data Site
* Datuak: Q2790398
# Ryo Nakamura (1996)

Ryo Nakamura (japonieraz: 中村 亮, Nakamura Ryo, 1996ko abenduaren 31 -) Japoniako futbolaria da.
Hainbat futbol taldetan jokatu du, esaterako Kamatamare Sanuki.

## Kanpo estekak

* (Japonieraz) J.League Data Site
* Datuak: Q63167476
# Ricla

Ricla Zaragozako probintziako udalerria da, Aragoin, Espainia. 2008an 2.721 biztanle zituen 90,7 kilometro koadroko azaleran.

## Kanpo estekak

* Datuak: Q766898
* Multimedia: Ricla / Q766898
# Rico (Colorado)

Rico Coloradoko herri bat da. Dolores konderrian kokatua dago. 2010ean 265 biztanle zituen, 1,9599 kilometro koadrotan banatuta.

## Ikus, gainera

* Dolores konderria

## Kanpo estekak

* Datuak: Q765104
* Multimedia: Rico, Colorado / Q765104
# Ricky Falkner

Ricky Falkner musikari eta disko-ekoizle kataluniarra da, gaur egun Egon Soda taldean eta lehenago Standstill taldean aritua.
Love of Lesbian, Sidonie, Berri Txarrak eta Beth taldeekin egin du lan, besteak beste.
# Rico Suave

Rico Suave Jr. Hannah Montana telesailaren pertsonaia nagusi bat da.

## Deskribapena

"Rico's" dendako nagusiaren semea da. Mutil gaizto baten fama dauka. Jackson Stewarten etsaia da, eta baita telesaileko beste pertsonaiena ere.

## Kanpo estekak

* Datuak: Q1133855
# Ricky Gervais

Ricky Dene Gervais (dʒərˈveɪz ahoskatua;Reading, Berkshire, 1961eko ekainaren 25a) ingeles umorista, aktore eta gidoigilea da.
2001. urtean The Office plazaratu zuenetik, komediarekin lotu izan da. Telesaila kultuzko telesail bilakatu zen mundu zabalean, eta Gervais bera, sortzaile ez ezik aktore ere izanik, umore garratzaren ikur bilakatu zen. Geroztik, bide berari eutsi dio, eta hamaika proiektutan parte hartu du, telebistan, zineman, bakarrizketetan edota bideo-jokoetan.

## Filmografia

| Urtea | Filma | Pertsonaia | Oharra(k) |
| 2001 | Dog Eat Dog | Bouncer | |
| 2005 | Valiant | Bugsy | Ahotsa |
| 2006 | For Your Consideration | Martin Gibb | |
| 2006 | Night at the Museum | Dr. McPhee | |
| 2007 | Stardust | Ferdy the Fence | |
| 2008 | Ghost Town | Dr. Bertram Pincus | |
| 2009 | Night at the Museum: Battle of the Smithsonian | Dr. McPhee | Cameo |
| 2009 | The Invention of Lying | Mark Bellison | Zuzendari, gidoigile eta ekoizlea ere |
| 2010 | Cemetery Junction | Len Taylor | Zuzendari eta gidoigilea ere |
| 2011 | Spy Kids: All the Time in the World | Argonaut | Ahotsa |
| 2011 | The Muppets | Bera | Eszena kenduak |
| 2013 | The Unbelievers | Bera | Documentary |
| 2013 | Escape from Planet Earth | Mr. James Bing | Ahotsa |
| 2014 | Muppets Most Wanted | Dominic Badguy | |
| 2014 | Night at the Museum: Secret of the Tomb | Dr. McPhee | |
| 2015 | The Little Prince | The Conceited Man | Ahotsa |
| 2016 | Special Correspondents | Ian Finch | Zuzendari, gidoigile eta ekoizlea ere |
| 2016 | David Brent: Life on the Road | David Brent | Zuzendari, gidoigile eta ekoizlea ere |
| 2020 | The Willoughbys | Ahotsa | |
| ? | Blazing Samurai | Ika Chu | Ahotsa |

## Erreferentziak

* ↑ «Irri egin iluntasunean ere» Berria 2019-03-23 CC BY-SA 4.0 lizentziapean.
* Datuak: Q23517
* Multimedia: Ricky Gervais / Q23517
# Ricky Rubio

Ricard Rubio Vives (El Masnou, 1990eko urriaren 21a) saskibaloi jokalaria da. Joventuten eta FC Barcelonan jokatu du, antolatzaile lanetan. Minnesota Timberwolvesek fitxatu zuen 2011n NBAn jokatzeko.
192 zentimetroko garaiera du; hala ere, beso-luzeragatik (206 zentimetro) nabarmentzen da. Bere beso-luzerari esker defentsa ona egiten du, eta maiz lapurtzen du baloia.
Estatu Batuetan, Rickyren jokatzeko modua Peter Maravichekin konparatzen dute, eta gainera fisikoki oso antzekoak dira. Rickyren anaia Marc Rubiok bi urte gehiago dauzka, eta [Joventuteko behe-mailetan jokatzen du.

## Hastapenak

Hamar urte arte futbolean jokatu zuen, baina geroago saskibaloira jo zuen. Espainiako saskibaloian marka bat lortu zuen, ACB ligan debutatzen jokalaririk gazteena izan zelako, 2005. urtean C.B Granadaren aurkako partidan hain zuzen ere. Granadako partida hartan bost minutuz jokatu zuen, bi puntu saskiratu zituen, asistentzia bat eman zuen eta bi baloi berreskuratu zituen. Joventutek irabazi zuen, emaitza 72-82 izan zen.

### FC Barcelona

Barcelonak milioi asko ordaindu zuen Rickyrengatik, 3,7 milioi euro hain zuzen ere. Tentsio handia izan zen, eta horregatik Penya eta jokalaria elkarrengandik urrundu ziren. Horren guztiaren ondorioz, Joventut eta Ricky Rubioren arteko harremana hautsi zen. Izan ere, Kataluniako bi talde horien arteko lehia handia da, eta Rickyk Joventuten arerio nagusira jo zuen azkenean.

### NBA
## Kanpo loturak

* Webgune ofiziala (Ingelesez) (Gaztelaniaz) (Katalanez)
* Datuak: Q212421
* Multimedia: Ricky Rubio / Q212421
* Datuak: Q212421
* Multimedia: Ricky Rubio / Q212421
# Ricky Dávila

Ricardo Dávila Wood, Ricky Dávila izenaz ezaguna, (Bilbo, 1964) bizkaitar argazkilaria da.
EHUn ikasi ondoren, New Yorkera joan zen International Center of Photographyn ikasketak jarraitzeko. El País egunkarian eta World Pressphoto lehiaketan aritu da.

## Erreferentziak

* ↑ Aguilar, Andrea: "Territorio Ibérica" en El País 23/07/2007
* Datuak: Q6108777
* Multimedia: Ricky Dávila / Q6108777
# Ruby ibaia

Ruby ibaia, AEBetako Montana estatuaren hego-mendebaldean dagoen ibai bat da. 122 kilometro luze ditu, Tobacco Root mendietan jaio eta Beaverhead ibaian amaitzen da.
* Datuak: Q7376376
* Multimedia: Ruby River / Q7376376
# Ruby on Rails

Ruby on Rails, RoR edo Rails Ruby programazio lengoaia erabiliz eta web aplikazioen garapenean laguntzeko sortutako kode irekiko frameworka da, David Heinemeier Hansson sortutakoa. Ruby on Railsek metaprogramazioa erabiltzen du, kodearen irakurketa izugarri errazten duena. Ruby on Rails RubyGems formatuan banatzen da.

## Kanpo estekak

* Datuak: Q190478
* Multimedia: Ruby on Rails / Q190478
# Ruby Remati

Ruby Remati (2002ko abuztuaren 14a) igerilari artistiko estatubatuarra da. 2024ko Udako Olinpiar Jokoetan zilarrezko domina lortu zuen taldekako proban.

## kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 02 ! | Taldeka |

## Erreferentziak

* ↑ Ruby Remati. World Aquatics.
# Ruby (Hego Carolina)

Ruby Ameriketako Estatu Batuetako herri bat da. Chesterfield konderrian dago, Hego Carolina estatuan. 307 biztanle ditu, 6,395097 kilometro koadroko azaleran banatuta.

## Ikus, gainera

* Pepin konderria

## Kanpo estekak

* Datuak: Q2784249
# Ruby Payne-Scott

Ruby Violet Payne-Scott (Grafton, 1912ko maiatzaren 28a - Mortdale, 1981eko maiatzaren 25a) fisikari eta astronomo australiarra izan zen, erradiofisikaren eta irrati-astronomiaren aitzindarietako bat.

## Bizitza

Payne-Scott 1912ko maiatzaren 28an jaio zen Grafton-en, Hegoaldeko Gales Berrian, Cyril Payne-Scott eta Amy Neale-ren alaba izan zen. Geroago, Sydneyra joan zen bere izebarekin bizitzera.
Penrith-ko Lehen Hezkuntzako ikastolara joan zen 1921etik 1924ra arte. Cleveland-Street Girls' High School bigarren hezkuntzako ikastetxean ikasi zuen 1925etik 1926ra arte. Bigarren hezkuntza Sidney Girls High Shool ikastetxean amaitu zuen. Selektibitatean ohorezko matrikula lortu zuen matematiketan eta botanikan. Bi beka jaso zituen Sydney-ko Unibertsitatean ikasteko, non fisika, kimika, matematika eta botanika ikasi zituen.
Sydneyko unibertsitatean eta Commonwealth Scientific and Industrial Research Organisation delakoan ikertzaile aritu zen, besteak beste.
Ikertzaile karrera alde batera utzi behar izan zuen haurdun geratu zenean (amatasun baimenik ez zen garai hartan). Gerora, irakasle aritu zen Sidneyko emakumeentzako eskola batean.
Ruby Mortdalen hil zen, 1981eko maiatzaren 25ean, 69 urte bete baino hiru egun lehenago. Azken urteetan alzheimerra ukan zuen.

## Karrera

Australiak izan duen fisikari garrantzitsuenetarikoa da. Gainera, irrati-astronomia posible zela kontsideratu zuen lehenetariko pertsona izan zen munduan, eta beraz, gaur egungo zientzia modernoaren aitzindarietako bat da. Sarritan, emakume bakarra zen Sydneyko Unibertsitateko klaseetan.
1936. urtean ikerketa egin zuen William H. Love-rekin Sydneyko Unibertsitateko Minbizi Ikerketa-Laborategian. Elkarrekin zehaztu zuten lurraren magnetismoak eragin gutxi edo eraginik ez zuela munduan bizi ziren izakien bizi prozesuan. Hori txitoen enbrioiak lurraren magnetismoaren indarra 5000 aldiz biderkatzen zuen magentismo eremuetan jarriz ikertu zuten. Lurraren eremu magnetikoak gizakiengan eragin zuzena zuelako ustea urte luzez egon zen hedatua, eta lo egiteko gorputza meridianoen norabidean ezartzen zuen jendea ere bazen.
Bigarren mundu gerran zehar radarraren ikerketa eta garapenean lanean aritu zen. Beranduago, garai hartan ikasitakoa aplikatu zuen eguzkiaren gainazaleko leherketak aztertzeko. Horrela, irrati-astronomiaren aitzindarietako bat bihurtu zen.
* Datuak: Q6768943
* Multimedia: Ruby Payne-Scott / Q6768943